**PREGLED RAZDOBLJA I STILOVA U POVIJESTI GLAZBE**

U glazbi je STIL način skladanja glazbenih djela, sklonost prema određenom oblikovanju melodije, ritma, harmonije, izvođenja, izvođačkih sastava i sl. Točan početak i završetak stilskih razdoblja može se odrediti tek u grubim i nepreciznim vremenskim granicama:

 **STARI VIJEK I ANTIKA / stare civilizacije ( Grčka ) - do V. stoljeća**

 **SREDNJI VIJEK - od V. do XV. stoljeća –** dominacija crkvene glazbe

 Ars antiƍua – XIII. stoljeće

 Ars nova ( humanizam ) – XIV. stoljeće

 **Predrenesansa - RENESANSA - XV. i XVI. stoljeće –** razvoj višeglasne vokalne polifonije, razvoj samostalne insrumentalne glazbe, tiskanje nota

**Predstavnici:** Josƍuin des Prés, Orlando di Lasso, Giovanni Pierluigi da Palestrina, Luca Marenzio,... hrvatski predstavnici: Franjo Bosanac, Julije Skjavetić,...

 **BAROK - stilsko razdoblje XVII. i prve polovine XVIII. stoljeća**

Glazba je motorična, blještava, raskošna, svečana, pompozna, u polaganim stavcima, tužna, smirujuća, nježna, ... . Izmjenjuju se polifoni i homofoni slog glazbe, monodija, orgulje, čembalo, gudaća glazbala. Pojavljuje se opera, oratorij, kantata, ... . Snažan je razvoj instrumentalne glazbe: fuge, koncerti, sonate, suite, ... .

**Predstavnici:** Johann Sebastian Bach, Georg Friedrich Händel, Antonio Vivaldi, Arcangelo Corelli, Claudio Monteverdi, Henry Purcell, ...; hrvatski barok: Ivan Lukačić, Vinko Jelić,

Tomaso Cecchini, ... .

 **PRETKLASIKA - prijelazno stilsko razdoblje koje se javlja na vrhuncu baroka sredinom XVIII. stoljeća**

Pretklasika ima dva sloja: galantni i osjećajni stil. Glazba postaje laganija, lepršavija, prozračnija, ... . Dominira homofoni slog glazbe, čembalo je omiljenio glazbalo, Mannheimski orkestar, crescendo, descresendo...

**Predstavnici:** Françoise Couperin, Domeniko Scarlatti, Jan Vaclav Stamic, ...; hrvatski predstavnici: Luka i Antun Sorkočević, Amando Ivančić, ... .

 **BEČKA KLASIKA - druga polovina XVIII. stoljeća i početak XIX. stoljeća**

Glazba postaje laganija, prozračnija, ... . Upotreba homofonog sloga, jednostavne harmonije. Skladaju se klasični instrumentalni ciklusi: simfonija, koncert, sonata i komorni oblici glazbe.

**Predstavnici:** Joseph Haydn, Wolfgang Amadeus Mozart, Ludwin van Beethoven, Luigi Boccherini, Christoph Wilibald Gluck; hrvatski predstavnici: Ivan ( Mane ) Jarnović, Varaždinski krug (Leopold Ebner, ...).

 **ROMANTIZAM - obuhvaća cijelo XIX. i početak XX. stoljeća**

U romantizmu prevladavaju emocije, mašta, fantazija, individualizam, misticizam, snovi, sloboda umjetničkog izražavanja, kult umjetnika, povezivanje umjetnosti, programna glazba, nacionalne škole, veliki orkestri, kućno muziciranje, glavni instrument je klavir, ... . Skladaju se svi klasični ciklusi (simfonije, koncerti, ...) i javljaju se novi: klavirska minijatura, solo pjesma, simfonijska pjesma, ... . O Vrlo je popularna talijanska opera, nacionalna opera, dolazi do operne reforme, a procvat baleta biti će u XX. stoljeću.

**Predstavnici:** Ludwig van Beethoven, Frantz Schubert, Robert Schumann, Niccolo Paganini, Franz Liszt, Frédéric Chopin, Felix Mendelssohn, Hector Berlioz, Petar Iljič Čajkovski, Modest P. Musorgski, Nikolaj Rimski - Korsakov, Bedřich Smetana, Antonin Dvořák, Giuseppe Verdi, Richard Wagner, Georges Bizet, Giacomo Puccini, Johannes Brahms, Gustav Mahler, Richard Strauss, Aleksandar Skrjabin...; hrvatski predstavnici: Ferdo Wiesner Livadić, Fortunat Pintarić, Vatroslav Lisinski, Ivan pl. Zajc, ... .

 **IMPRESIONIZAM - kraj XIX. i početak XX. stoljeća**

Središte je Pariz. Javlja se kao reakcija na pretjeranu emotivnost romantizma. Impresionizam je: rafiniraniji,profinjeniji, nenametljiviji, intimniji, suzdržaniji, ... . U prvi plan dolazi boja zvuka (harmonija) a ne melodija.

**Predstavnici:** Claude Debussy, Maurice Ravel, ... hrvatski predstavnici: Božidar Kunc ...

Impresionizam je imao odjeka u cijeloj Europi.

 **XX. STOLJEĆE**

 Glavno obilježje je heterogenost umjetničkog stvaranja, prevladava apstraktni govor, prekida se s tradicionalnim načinom skladanja, napušta se estetika lijepog. Nastavlja se razbijati tonalitet, a svi tonovi postaju ravnopravni. Konsonanca i disonanca imaju jednaku važnost. Umjetnost XX. stoljeća je intelektualistička i teško razumljiva, vezana je uz napredak znanosti i tehnologije, eksperimentira. Usporedno traju različiti stilovi i tehnike skladanja: ekspresionizm, neoromantizm i nacionalni stilovi, neoklasicizm, postmoderna, konkretna, sintetska, elektronička glazba, serijalne tehnike skladanja, minimalizam, ... . Početkom stoljeća na jugu SAD-a razvija se JAZZ, pojavljuje se i musical. U glazbi pedesetih nastje novi fenomen, ROCK AND ROLL koji postaje i način života...

**Predstavnici:** Igor Stravinski, Arnold Schönberg, Alban Berg, Erik Satie, Sergej Rahmanjinov, Sergej Prokofjev, Dmitrij Šostakovič, Paul Hindemith, Carl Orff, Bela Bartok, Olivier Messiaen, Krzysztof Prndercki, John Cage; hrvatski predstavnici: Blagoje Bersa, Dora Pejačević, Josip Hatze, Jakov Gotovac, Krsto Odak, Josip Slavenski, Boris Papandopulo, Milko Kelemen, Milo Cipra, Bruno Bjelinski, Ivo Malec, Anđelko Klobučar , ... .